Lagði mat á vegslóða
Akstur utan óskilgreindra vega er alvarlegt vandamál hér á landi, segir í frétt á vef Landgræðslu ríkisins. Til hefur orðið víðáttumikið kerfi vegslóða án þess að farið hafi verið eftir skipulagsferlum. Gísli Rafn Guðmundsson, nemandi við Landbúnaðarháskóla Íslands vann síðastliðið sumar verkefni sem ber heitið " Skipulagsferlar og matsskalar vegna vegslóða ". Það var unnið á vegum Landbúnaðarháskólans og Landgræðslunnar og styrkt af Nýsköpunarsjóði námsmanna. Leiðbeinendur voru Auður Sveinsdóttir, dósent við LbhÍ, og Andrés Arnalds, fagmálastjóri Landgræðslunnar.
Verkefnið fólst í að treysta skipulagsforsendur fyrir ákvarðanatöku um framtíð þessa veigamikla hluta vega og slóðakerfis sem enn er ósamþykkt og hefur meðal annars orðið til vegna aksturs utan vega. Megin niðurstöður eru settar fram sem viðmiðunarskali sem getur nýst við ákvarðanatöku varðandi framtíðarskipulag íslenska slóðakerfisins, svo sem hvaða slóðar eiga að vera öllum opnir, hverjir eigi að vera með takmarkaða umferð og hverjum skuli lokað. Þá er sýnt fram á ósamræmi milli aðalskipulaga sveitarfélaga, opinbers gagnagrunns Landmælinga Íslands og vegakerfis Vatnajökulsþjóðgarðs.
Færð eru rök fyrir 12 atriðum sem taka ætti tillit til við ákvörðun opnun eða lokun vegslóða og voru niðurstöðurnar settar fram í matsskala. Á vef Landgræðslu ríkisins má sjá matsskalann.
Akstur utan óskilgreindra vega er alvarlegt vandamál hér á landi, segir í frétt á vef Landgræðslu ríkisins.
Til hefur orðið víðáttumikið kerfi vegslóða án þess að farið hafi verið eftir skipulagsferlum.
Gísli Rafn Guðmundsson, nemandi við Landbúnaðarháskóla Íslands vann síðastliðið sumar verkefni sem ber heitið " Skipulagsferlar og matsskalar vegna vegslóða ".
Verkefnið fólst í að treysta skipulagsforsendur fyrir ákvarðanatöku um framtíð þessa veigamikla hluta vega og slóðakerfis sem enn er ósamþykkt og hefur meðal annars orðið til vegna aksturs utan vega.
Færð eru rök fyrir 12 atriðum sem taka ætti tillit til við ákvörðun opnun eða lokun vegslóða og voru niðurstöðurnar settar fram í matsskala.